אברהם אפרת (פירסט)

אברהם אפרת (אוסקר פירסט) (31 בדצמבר 1892 – 6 בפברואר 1968) היה במשך כ-21 שנים (1947–1926) המנהל-מחנך של כפר הילדים מאיר-שפיה. היה ממקימי משרד הסעד בו שימש בתפקידי ניהול בכירים וכן ערך את כתב העת "סעד - דו-ירחון לעניינים סוציאליים".

== ביוגרפיה ==
אברהם אפרת נולד בשם אוסקר פירסט בעיר סומבטהיי בהונגריה, בן בכור ואחריו נולדו שתי אחיות ואח שהיגרו לרוסיה. כבר כנער שימש אוסקר כראש תנועת הצופים היהודיים בטרנסילבניה ואף נשלח להלווייתו של בנימין זאב הרצל כמייצג הנוער היהודי בגולה. בצופים הכיר אוסקר את אשתו לעתיד גיזלה (זהבה), ב-1918 התחתנו וב-1919 נולדה בתם יהודית (יוצי) אשר לימים נישאה לפסל קוסו אלול והייתה מראשי מכון אדלר בארץ. ב-1930 נולדה בתם רותי וב-1935 הבן אילן.

בשנים הראשונות בארץ קרא לעצמו "אברהם הנשיא" ובשם זה הוא מופיע בתמונות המחזור של כפר הנוער מאיר שפיה<ref></ref>. אחר כך נכתב שמו "פירשט" ורק אחר קום המדינה עברת את שמו לאברהם אפרת.

אפרת העיד על עצמו כי כבר כגימנזיסט היה ציוני ובמקביל לעיסוקו עם הצופים הציונים עמד גם בראש לשכת הקק"ל בטרנסילבניה. בשנת 1910 כאשר התחיל את לימודיו באוניברסיטת בודפשט במשפט עברי וחינוך, הצטרף לאגודת הסטודנטים הציונית "מכביאה"<ref></ref> (Makabea)<ref name=":0"></ref>. הוא היה פעיל מאוד במכביאה ותוך שנתיים נבחר כיו"ר הארגון. משהוקמה בטרנסילבניה רשת החינוך העברית "תרבות", הוא התייצב בראשה ובו בזמן שימש כמורה בגימנסיה של הרשת. במקביל היה עורך הביטאון "המזרח הצעיר" (בהונגרית) של ארגון הצופים.

בשנת 1924 עלה אפרת עם משפחתו לארץ<ref name=":0" /> ובשנת 1927 נשלח לכפר הילדים מאיר-שפיה<ref></ref> ותוך זמן קצר מונה למנהלו.

תפיסתו החינוכית וגישתו הליברלית של אפרת הקדימו את זמנם. הוא כתב ספרי חינוך ומחקרים על קליטת ילדים ויישובם בארץ ישראל ועל נפשו של הילד והנוער<ref></ref>.

בשנת 1941 כאשר הקימה הנרייטה סאלד את מכון הנרייטה סאלד (נקרא בתחילה הקרן למען הילד והנוער על שם הנרייטה סולד, וכן "הקרן השלישית" אחרי קרן היסוד והקרן הקיימת<ref></ref>) היא מינתה את ד"ר אברהם קצנלסון לנשיא המוסד, את הד"ר משה סולובייצ'יק ליו"ר הוועד הפועל ואת הד"ר פירסט להיות מנהלו הראשון<ref></ref><ref></ref><ref></ref>.

אפרת הנהיג גישה חינוכית לפיה הילדים הם אלו אשר ניהלו את הכפר תכננו טיולים ופרויקטים, ערכו הצבעות, קבעו את סידור העבודה בענפי המשק השונים ואף ניהלו משפטי חברים<ref></ref>.

ענפי המשק השונים סיפקו את התצרוכת של הכפר:

על היחס לילדים:

על יחסו לדת:

מאיר-שפיה היה כפר הנוער הראשון בארץ ישראל וביקרו בו כל ראשי היישוב. בנובמבר 1927 התארח חיים נחמן ביאליק בשפיה, סיים את יצירתו "אלוף בצלות ואלוף שום", וכתב שלוש אגדות על שלמה המלך ואת שירו "לבנות שפיה". לאחר ביקורו בשפיה כתב ביאליק מכתב תודה למנהלי המוסד ושיבח את העבודה החינוכית "הקדושה והנעלה" שנעשית שם. בהתכתבות יותר מאוחרת בשנת 1932, ביחד עם המנהל ד"ר פירסט, פעל ביאליק לקליטתם של אחים יתומים (בן ובת) ממשפחת ליסי בכפר הילדים. ב-1937 ליווה אפרת את ביקורה של הנרייטה סאלד במאיר שפיה ואחר כך את ביקורו של הנציב העליון, ארתור ווקופ.
ביקור [[הנציב העליון, ארתור ווקופ, במאיר שפיה. ראשון מימין - ד"ר אברהם פירסט, שלישי משמאל - הנציב העליון]]
טקסט=טקס חנוכת גן הנוי בשפיה ב-1937 בנוכחות [[הנרייטה סאלד (רביעית מימין) ד"ר פירסט ראשון מימין, ודוד קסלמן שלישי מימין)|ממוזער|טקס חנוכת גן הנוי בשפיה ב-1937 בנוכחות הנרייטה סאלד (רביעית מימין) ד"ר פירסט ראשון מימין, ודוד קסלמן שלישי מימין]]
ד"ר אברהם פירסט, יוסף דשבסקי וראובן שטיינברג במאיר שפיה
עם קום המדינה עבר אפרת עם משפחתו להתגורר בירושלים. היה ממניחי היסוד של משרד הסעד (כיום משרד הרווחה) בו שימש כמנהל האגף לנוער, כיועץ חינוכי סוציאלי וכמנהל המחלקה למחקר, וכמו כן, הקים את מערך החינוך והתמיכה בנוער עברייני. בשנת 1956 הניח את היסודות לביטאון "הסעד - דו ירחון לעניינים סוציאליים"<ref></ref> והיה עורכו הראשי במשך 12 שנה, כולל לאחר פרישתו לגמלאות בגיל 70<ref></ref><ref></ref>. הוא נפטר ב-1968 ונקבר בהר המנוחות.

== ספרים ומחקרים ==
* חניכי מחנכי - אירועים בחברת ילדים, בהוצאת משרד הסעד, 1964
* הישוב לקראת קליטת ילדים: מחקר על כושר הקליטה: בעיות והצעות / מאת אברהם פירשט [=אפרת], הוצאת המוסד למען הילד והנוער, הוועד הלאומי ירושלים, תש"ה 1944/1945, מס' מערכת בספרייה הלאומית: 990018294630205171
*טפול מוסדי בילד בישראל מאת א' אפרת (פירשט), ירושלים: משרד הסעד-המחלקה למחקר ותכנון, תשי"ג
*שלום הילד: הילד בסביבתו הטבעית / מאת א' אפרת (פירשט), ירושלים: משרד הסעד-המחלקה למחקר ותכנון, תשי"ב
*בית מעצר לנוער בישראל מאת א' פירשט [=אפרת], משרד הסעד - לשכה להדרכה ולפיקוח חינוכי סוציאלי, תשי"א
*סעד - דו-ירחון לעניינים סוציאליים, בעריכתו של ד"ר אפרת בין השנים 1957-1968
== לקריאה נוספת ==
* כפר הנוער מאיר-שפיה, עיצוב: ליאור ציסמריו, מסיפורי הברוש - שישים שנה לכפר הנוער מאיר שפיה (1983-1923), הוצאת מלוא בע"מ, תל אביב, מאי 1984

== קישורים חיצוניים ==

* 
* לילך גינת נוימרק, טל פרידמן ראודניץ, [https://www.hof-hacarmel.co.il/images/תכנית_אב_לשימור_כרך_א.compressed.pdf תוכנית אב לשימור למועצה האזורית חוף הכרמל], עמ' 48–66, נובמבר 2015
*
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1958-02/he/Saad_1958_02.pdf היטל לצורכי סעד], סעד - דו ירחון לעניינים סוציאליים, מרץ 1958, עמ' 50
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1958-05/he/Saad_1958_05.pdf קביעת מענק מינימלי לנזקקים], סעד - דו ירחון לעניינים סוציאליים, ספטמבר 1958, עמ' 85
*"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1960-02/he/Saad_1960_02.pdf הזדקקות ומכסת סעד], סעד - דו ירחון לעניינים סוציאליים, מרץ 1960, עמ' 33
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1961-03/he/Saad_1961_03.pdf חלוקת התפקידים בין שלטונות הסעד], סעד - דו ירחון לעניינים סוציאליים, מאי 1961, עמ' 131
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1965-05/he/Saad_1965_05.pdf חקיקה סוציאלית בכנסת החמישית], סעד - דו ירחון לעניינים סוציאליים, ספטמבר 1965, עמ' 146
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1965-06/he/Saad_1965_06.pdf חקיקה סוציאלית בכנסת החמישית (סוף)], סעד - דו ירחון לעניינים סוציאליים, נובמבר 1965, עמ' 174
*ד"ר אברהם אפרת, [https://www.gov.il/BlobFolder/dynamiccollectorresultitem/molsa-saad-1962-01/he/Saad_1962_01.pdf רמת הצריכה במשפחה נזקקת], סעד - דו ירחון לעניינים סוציאליים, ינואר 1962, עמ' 1
*ד"ר אברהם אפרת, [https://www.nli.org.il/he/books/NNL_ALEPH990021120370205171/NLI חניכי-מחנכי - אירועים בחברת הילדים], בהוצאת משרד הסעד
*ד"ר אברהם אפרת, [https://www.nli.org.il/he/books/NNL_ALEPH001829425/NLI בית מעצר לנוער בישראל] בהוצאת משרד הסעד - לשכה להדרכה ולפיקוח חינוכי סוציאלי, תשי"א
*[https://www.bitmuna.com/כפר-הנוער-שפיה/nggallery/כפר-הנוער-שפיה/שפיה-1/ אוסף תצלומים מראשית כפר הנוער שפיה בשנות ה-20 של המאה ה-20 ועד שנות ה-70], אתר ביתמונה
*[https://www.facebook.com/photo?fbid=124960560871628&set=a.102490769785274 אוסף תמונות מחזור של כפר הנוער מאיר שפיה החל משנת 1930], אתר Facebook

== הערות שוליים ==

קטגוריה:אנשי העלייה השלישית
קטגוריה:ישראלים ילידי הונגריה
קטגוריה:אנשי צבא אוסטרו-הונגרים במלחמת העולם הראשונה
קטגוריה:אנשי חינוך ישראלים
קטגוריה:מנהלי בתי ספר ישראלים
קטגוריה:ציונים ילידי המאה ה-19: אנשי היישוב
קטגוריה:ישראלים שנולדו ב-1892
קטגוריה:ישראלים שנפטרו ב-1968
קטגוריה:מאיר שפיה: אישים
קטגוריה:יהודים הקבורים בהר המנוחות